title: "Hark Martinen"
text: "Hark Martinen, * 3. Marts (Uursmuun) 1934, \u2020 30.Nowember (T\u00f6\u00f6kmuun) 2016 wiar en Skuulmaister fan Aamrem.\nT\u00f6leest heer hi \u00f6n Rosendahl bi H\u00fcsem uunet. \nHark Martinen heer \u00f6n forskeligi Skuulen \u00f6n Sleeswig-Holstiin aarbert, sa wiar hi fan 1971 bit 1984 wiar hi Skuulfuarseter \u00f6n Scharbeutz en waar leeterhen Skuulreer \u00f6n Nuur\u0111friisl\u00f6n.\nHi wiar bifriit en her fjuur Jungen sa \u00fcs Jungensjungen, en d\u0101nen haa uk al Jungen.\n\nAarber fuar Spraak en Br\u00fckdom\nHark Martinen heer fuul fuar di Friisk Spraaken d\u00f6nen, sa \u00fcs hi uk bi di Foriining fan't Nordfriisk Instituut (Fuarseter fan 1986 bit 1994, achter\u00f6n Iarenfuarseter en Bireersman) en bi di Nuur\u0111friisk Foriining (Fuarseter fan 1987 bit 2000) meaarbert heer.\nFan 1998 bit 2001 wiar hi Fuarseter fan di Friisk Reer \u00f6n Nuur\u0111friisl\u00f6n.\nUk fuar di Sjungsters d\u0113r Hark Martinen wat. Hi wiar Fuarseter fan di K\u00f6\u00f6ri \u00fcp Heligl\u00f6n, \u00f6n Neustadt/Holstiin en Scharbeutz sa \u00fcs t\u00f6leest fan 1986 bit 2004 bi di \"Bredstedter Liedertafel von 1841\" \u00f6n Br\u00e4ist. Wan hi ek muar Fuarseter wiis wil, saacht hi salev en nii jen fuar di Koor \u00fct. Bal bit t\u00f6leest soong hi \u00fcs di taust Bas-Stem fuar di Koor \u00f6n Br\u00e4ist. \n\n2014 k\u0101m sin Bok \"Dachtangs\", en Saamling fan ombi 400 Dechtings \u00fcp niigen forskeligi Nuur\u0111friisk M\u00fcraarten \u00fct. Uk wan di Rochtskriiwing bi di Spreekwiisen, d\u0101nen hi salev ek snaki k\u00fcr, ek s\u00f6ner Failen es, es dit en Saamling, hur ark Friisk Frinj fan sawat fuul Fr\u00fcger \u00f6n haa ken. Hark Martinen slaa iin \u00f6n't Fuaruurt fuar en lees dit gurtem, wan em dit ek forstuun ken, en des es en gur Reer.\nSa \u00fcs uk Hans Hoeg heer Martinen uk bi di S\u00f6lring Dechtings di Uurter litj skrewen. Uk bi Str\u00f6ntistel en D\u00fcnemruusen (Saamling fan Dechtings, d\u0101nen Jens Emil Mungard skrewen heer) luanet dit aaft en lees dit diari gurtem.\n\nDi Saamling \"Dachtangs\" es aur dit Nordfriisk Instituut t\u00f6 fo. Di kostet n\u00f6nt, man em mut hol wat d\u00f6.\nSenerlig \u00f6n des Bok sen uk di Saaken fan Hermann Schmidt, hur maning l\u00fcstigi Staatjis sa \u00fcs \"Dit Uasterheerkb\u00f6\u00f6r Boovki\" twesken sen.\n\nSpreekuurt iin \u00f6n't Bleer, wan Hark Martinen st\u00fcrewen wiar\nD\u00fc min t\u00fcs, min \u00f6\u00f6mrang lun, \nHuar sa huuch a d\u00fcnen stun,\nHuar bi kniip a braanang bromet,\nHuar a waastwinj ei ferstomet,\nIiwag spelet me det sun, \nLeef haa'k di, min \u00f6\u00f6mrang lun!\n\nMartinen\nMartinen"